
J e g y z ő k ö n y v

Készült Bácsalmás Város Önkormányzata Képviselő-testületének 2015. április 20-án, 14 óra 10 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Csémy László, Légrádi Mária, Márai András, Schaffer Tünde és Turcsányi Csaba képviselők (7);

Patocskai Ibolya jegyző, Hortyiné Lapostyán Katalin pénzügyi, beruházási és üzemeltetési megbízott osztályvezető, Horváth István pénzügyi ügyintéző, valamint Horváth Erika és Száhl Imre pályázati referensek (5);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: dr. Bakó Mária Lujza és Nagy Gábor képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek Légrádi Mária és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

80/2015. (IV. 20.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a közvilágítási projekt elszámolásának benyújtásához szükséges feltételek biztosításával, valamint az „Adjunk esélyt mindenkinek! − Esélyteremtő programterv készítése a bácsalmási járásban” című ÁROP projekt keretében szakmai szolgáltató tevékenység ellátására beérkezett árajánlatok elbírálásával, érzékenyítő tréning képzés keretében történő lebonyolítására ajánlatot adó szolgáltató kiválasztásával, ill. informatikai eszközbeszerzési feladat ellátására beérkezett ajánlatok elbírálásával.
Márai András képviselő az egyebekben szólna.

Németh Balázs polgármester a napirend javaslat szerinti elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
81/2015. (IV. 20.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. április 20-i rendkívüli ülésén a következő napirendi pontokat tárgyalja meg:

1. Megállapodás közvilágítás-korszerűsítéshez kapcsolódó csoportos fényforráscsere maradványértékéről és lámpatestek megvásárlásáról (1. sz. előterjesztés)
2. „Bácsalmás közvilágítás energiatakarékos átalakítása” elnevezésű, KEOP-5.5.0/K/14-2014-0027 azonosítószámú támogatott projekt elszámolásának benyújtásához szükséges feltételek biztosítása (2. sz. előterjesztés)
3. ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében szakmai szolgáltató tevékenység ellátására beérkezett árajánlatok elbírálása (3. sz. előterjesztés)
4. ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekthez kapcsolódóan szolgáltató kiválasztása képzés keretében érzékenyítő tréning megtartására (4. sz. előterjesztés)
5. ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében informatikai eszközbeszerzési feladat ellátására beérkezett ajánlatok elbírálása (5. sz. előterjesztés)
6. Egyebek (rekreációs központ, szelektív hulladékgyűjtő konténerek)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
Megállapodás közvilágítás-korszerűsítéshez kapcsolódó csoportos fényforráscsere maradványértékéről és lámpatestek megvásárlásáról
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Szt. János utcai és gr. Széchenyi utcai Pannon lámpatestek óvodai vagy iskolai udvaron való elhelyezését el tudná képzelni.
Tóth Árpád alpolgármester nem ért egyet azzal, hogy a DÉMÁSZ tulajdonába kerüljenek olyan lámpatestek, amelyeket annakidején önkormányzati forrásátadással szereztek be. Ezek a fényforrások 15 évvel ezelőtt csúcsminőséget képviseltek, most sem eldobandó sem a kompakt, sem a korszerűbb, sárga változatuk. Szóba került, hogy veszélyes hulladékról van szó, csak a baj van vele, mégis pénzt kér érte a szolgáltató. Az összes lámpatestre igényt kell tartania az önkormányzatnak, mert a felszerelésükhöz a DÉMÁSZ nem biztosított saját forrást. A 36 W-os fénycsöveket ő az udvarán is tudná használni, lakossági értékesítés, testvérváros részére történő ajándékozás is szóba jöhet.
Németh Balázs polgármester kijelenti, hogy a szolgáltató szívesen Bácsalmáson hagyná a fényforrásokat. Ő megköszönné, ha az alpolgármester gondoskodna a lámpatestek hasznosításáról, kezeléséről. Javasolja a határozati javaslatot kiegészíteni azzal, hogy tárgyalások során próbálják meg az összes lámpatestet megszerezni, ill. kérjék fel az alpolgármestert ügyintézésre.
Schaffer Tünde képviselő érdeklődik, hogy a korábbi felújítás alkalmával kötődött-e a DÉMÁSZ-szal bérleti szerződés.

Tóth Árpád alpolgármester nemmel válaszol, hozzátéve, hogy a szolgáltató monopolhelyzetben volt, ingyenes forrásátadás történt, a DÉMÁSZ felszerelte a lámpatesteket, és üzemeltette. 
Légrádi Mária képviselő a határozati javaslat megfogalmazását kéri.
Németh Balázs polgármester az előterjesztés határozati javaslatát kiegészíteni javasolja azzal, hogy kérjék fel őt az összes többi lámpatest vonatkozásában való tárgyalásra, ill. kérjék fel az alpolgármestert a lámpatestek hasznosítására.

Tóth Árpád alpolgármester nem ért egyet azzal, hogy felkérjék a polgármestert a lámpatestekről való tárgyalásra; a 635 E Ft kifizetését támogatja annak kinyilvánításával, hogy az összes lámpatestre igényt tart az önkormányzat az előterjesztésben jelzett összegért.
Légrádi Mária képviselő nem érti, hogy miért ragaszkodnak az összes lámpatesthez, ha nem tudnak velük mit kezdeni.

Tóth Árpád alpolgármester szerint a fényforrások hasznosíthatóak, mert energiatakarékosak, korszerűek. Vannak települések, ahol higanygőz-égővel működő, fényvető és tükörreflex nélküli alumínium lámpák vannak. 

Horváth Erika pályázati referens kérdezi, hogy a településeknek van-e lehetőségük ilyen lámpatestek megvásárlására. 

Tóth Árpád alpolgármester településen belüli értékesítésre gondolt, egy-egy háztartás udvarában, gépparkoknál lehetne hasznosítani ezeket a lámpatesteket véleménye szerint.
Németh Balázs polgármester határozati javaslatként ismerteti az alábbi határozatban foglaltakat, és az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
82/2015. (IV. 20.) Bácsalmás v. öh.

Megállapodás közvilágítás-korszerűsítéshez 

kapcsolódó csoportos fényforráscsere

maradványértékéről és lámpatestek 

megvásárlásáról 

(KEOP-5.5.0/K/14-2014-0027)
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a „Bácsalmás közvilágítás energiatakarékos átalakítása” című, KEOP-5.5.0/K/14-2014-0027 jelű, 155 544 830 Ft összegű projekt megvalósításához a csoportos fényforráscsere maradványértékeként korábban az 58/2015. (III. 26.) Bácsalmás v. öh. jelölésű határozatban biztosított bruttó 2 008 636 Ft összeghez további bruttó 635 000 Ft összeget biztosít a 2015. évi költségvetés tartaléka terhére annak érdekében, hogy a csoportos fényforráscsere maradványértéke és a lámpatestek vételára – mindösszesen bruttó 2 643 636 Ft – kifizetésre kerüljön.

2.
A Képviselő-testület kinyilvánítja, hogy az előterjesztésben jelzett 39 db lámpatesten kívül az összes, leszerelendő lámpatestre igényt tart az 1. pontban jelzett összegért.

3.
A Képviselő-testület felkéri Tóth Árpád alpolgármestert, hogy gondoskodjon az önkormányzati tulajdonba kerülő lámpatestek teljes körű hasznosításáról, kezeléséről.

4.
A Képviselő-testület felhatalmazza Németh Balázs polgármestert az EDF DÉMÁSZ Zrt.-vel a megállapodás aláírására és az ellenérték kifizetésére.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Tóth Árpád alpolgármester



3. Patocskai Ibolya jegyző



4. Hortyiné Lapostyán Katalin PBÜ mb. osztályvezető



5. Kerényi Tamás beruházási ügyintéző



6. Száhl Imre pályázati referens

- levélben:
1. EDF DÉMÁSZ Zrt.

Németh Balázs polgármester megjegyzi, hogy a fényforrások elhelyezése nem egyszerű, mert az áramot a helyszínre kell vezetni, és a megterveztetés, felszerelés is költséget jelent. A Kossuth parki fényforrások megerősítése tízmilliós nagyságrendű lenne.
Schaffer Tünde képviselő szerint az értékesítés bevételéből lehetne pl. a temetőben a kiépítést megoldani.

Száhl Imre pályázati referens kijelenti, hogy április 29-én műszaki területátadás lesz, két-három héten belül felvonul a vállalkozó, és május 29-ére befejezi a pályázati projektet. A pályázathoz a lámpatestek befogadására irányuló bontási befogadó nyilatkozatot kellett csatolniuk. A pályázat elszámolásakor meg fogják vizsgálni, hogy mi történt a lámpatestekkel. Veszélyesnek tartja azt is, hogy a 100 %-osan finanszírozott projekt kapcsán bevételt produkál az önkormányzat. Testvérvárosoknak történő adományozás valószínűleg szóba jöhet, de ennek is utána kell járniuk. 
Légrádi Mária képviselő megjegyzi, hogy az iménti információ birtokában másképp döntöttek volna.

Schaffer Tünde képviselő szerint nem biztos, hogy megéri az önkormányzatnak a fényforrások elajándékozása, mert különböző szakvélemények beszerzésére lehet szükség, ami költséget jelenthet.

Horváth Erika pályázati referens szerint veszélyes hulladékot nem egyszerű átvinni a határon.
Németh Balázs polgármester kijelenti, hogy a következő héten tartják a soros ülésüket, ha szükséges, e téma ismét napirenden lesz. Rövid szünetet rendel el.
A képviselő-testület 14 óra 50 perctől 14 óra 55 percig szünetet tart, majd folytatja munkáját.
2. napirendi pont
„Bácsalmás közvilágítás energiatakarékos átalakítása” elnevezésű, KEOP-5.5.0/K/14-2014-0027 azonosítószámú támogatott projekt elszámolásának benyújtásához szükséges feltételek biztosítása 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) a következő határozatot hozza:
83/2015. (IV. 20.) Bácsalmás v. öh.

„Bácsalmás közvilágítás energiatakarékos 
átalakítása” elnevezésű, KEOP-5.5.0/K/14-2014-0027 
azonosítószámú támogatott projekt elszámolásának 

benyújtásához szükséges feltételek biztosítása 
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a „Bácsalmás közvilágítás energiatakarékos átalakítása” elnevezésű, KEOP-5.5.0/K/14-2014-0027 azonosító számú pályázat kiviteli terveinek finanszírozására 610.000 Ft visszatérítendő támogatást nyújt. Az összeget a projekt részére megnyitott 11732088-15336471-10013003 alszámlaszámra kell átutalni döntéshozatalt követően azonnal. A támogatás visszafizetésének végső határideje: 2015. december 31.

2.
A Képviselő-testület felkéri a projektmenedzsment szervezetet az 1. számú elszámolás benyújtására 9.148.822 Ft összegben.

3.
A Képviselő-testület úgy dönt, hogy a 225/2014. (VIII. 26.) Bácsalmás v. öh. jelölésű határozattal jóváhagyott auditori szerződést a pályázati felhívás előírásainak megfelelően módosítja. A Képviselő-testület felkéri a projektmenedzsment szervezetet a szerződésmódosítás Közreműködő Szervezet általi elfogadására. A Képviselő-testület felhatalmazza Németh Balázs polgármestert az előterjesztés és a jelen határozat melléklete szerinti szerződésmódosítás aláírására.
Határidő: azonnal

Felelős: Németh Balázs polgármester
Operatív felelős: Száhl Imre pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin PBÜ mb. osztályvezető


4. Száhl Imre pályázati referens



5. Kerényi Tamás beruházási ügyintéző

- levélben:
1. Tímár Judit egyéni vállalkozó (6435 Kunbaja, Arany J. u. 14.)

A 83/2015. (IV. 20.) Bácsalmás v. öh. jelölésű határozat melléklete a jelen nyílt ülési jegyzőkönyv 1. mellékleteként szerepel.
3. napirendi pont
ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében szakmai szolgáltató tevékenység ellátására beérkezett árajánlatok elbírálása 

(A 3. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) a következő határozatot hozza:

84/2015. (IV. 20.) Bácsalmás v. öh.

ÁROP-1.A.3-2014-2014-0090 azonosítószámú, 
„Adjunk esélyt mindenkinek! − Esélyteremtő
programterv készítése a bácsalmási járásban” 
című projekt keretében szakmai szolgáltató 
tevékenység ellátására beérkezett 
árajánlatok elbírálása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az ÁROP-1.A.3-2014-2014-0090 azonosító számú, ”Adjunk esélyt mindenkinek! - Esélyteremtő programterv készítése a bácsalmási járásban” című pályázatban a szakmai szolgáltató tevékenység feladat ellátására − 7 360 000 Ft + ÁFA = 9 347 200 Ft összegű ajánlatára tekintettel − a B&W Tender Plus Kft.-t (1092 Budapest, Erkel utca 14/A. 1. em. 7.) bízza meg.

2.
A Képviselő-testület a szerződéstervezetet az előterjesztés és a jelen határozat melléklete szerint elfogadja, felhatalmazza Németh Balázs polgármestert a szerződés aláírására.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens
A határozatról értesül: 

- kivonattal:
1. Németh Balázs polgármester


2. Patocskai Ibolya jegyző



3. Horváth Erika pályázati referens


4. Hortyiné Lapostyán Katalin PBÜ mb. osztályvezető 
- levélben:
1. B&W Tender Plus Kft. (1092 Budapest, Erkel utca 14/A. 1. em. 7.)
A 84/2015. (IV. 20.) Bácsalmás v. öh. jelölésű határozat melléklete a jelen nyílt ülési jegyzőkönyv 2. mellékleteként szerepel.
4. napirendi pont
ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekthez kapcsolódóan szolgáltató kiválasztása képzés keretében érzékenyítő tréning megtartására 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

85/2015. (IV. 20.) Bácsalmás v. öh.

ÁROP-1.A.3-2014-2014-0090 azonosítószámú, 
„Adjunk esélyt mindenkinek! − Esélyteremtő 
programterv készítése a bácsalmási járásban” 
című projekthez kapcsolódóan szolgáltató kiválasztása 
képzés keretében érzékenyítő tréning megtartására 
Határozat
Bácsalmás Város Önkormányzatának Képviselő-testülete az ÁROP-1.A.3-2014-2014-0090 azonosító számú, ”Adjunk esélyt mindenkinek!- Esélyteremtő programterv készítése a bácsalmási járásban” című pályázatban képzés keretében érzékenyítő tréning lebonyolítására − 405 000 Ft + ÁFA (0 %) összegű ajánlatára tekintettel −a Sorsfordító Szociális Szövetkezetet (6455 Katymár, Május 1. u. 16.) bízza meg.
Határidő: azonnal

Felelős: Németh Balázs polgármester

Operatív felelős: Horváth Erika pályázati referens
A határozatról értesül: 

- kivonattal:
1. Németh Balázs polgármester 


2. Patocskai Ibolya jegyző



3. Horváth Erika pályázati referens


4. Hortyiné Lapostyán Katalin PBÜ mb. osztályvezető 

- levélben:
1. Sorsfordító Szociális Szövetkezet (6455 Katymár, Május 1. u. 16.)
5. napirendi pont
ÁROP-1.A.3-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében informatikai eszközbeszerzési feladat ellátására beérkezett ajánlatok elbírálása 

(Az 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

86/2015. (IV. 20.) Bácsalmás v. öh.

ÁROP-1.A.3-2014-2014-0090 azonosítószámú, 
„Adjunk esélyt mindenkinek! − Esélyteremtő 
programterv készítése a bácsalmási járásban” 
című projekt keretében 
informatikai eszközbeszerzési feladat ellátására 
beérkezett ajánlatok elbírálása 
Határozat
Bácsalmás Város Önkormányzatának Képviselő-testülete az ÁROP-1.A.3-2014-2014-0090 azonosító számú, ”Adjunk esélyt mindenkinek! - Esélyteremtő programterv készítése a bácsalmási járásban” című pályázatban az informatikai eszközbeszerzési feladat ellátására − 790 000 Ft + ÁFA = 1 003 300 Ft összegű ajánlatára tekintettel − a Műszaki Elektro Kft.-t (6440 Bácsalmás, Szt. János u. 42.) bízza meg.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens
A határozatról értesül: 

- kivonattal:
1. Németh Balázs polgármester


2. Patocskai Ibolya jegyző



3. Horváth Erika pályázati referens


4. Hortyiné Lapostyán Katalin PBÜ mb. osztályvezető 

- levélben:
1. Műszaki Elektro Kft. (6430 Bácsalmás, Szt. János u. 42.)
6. napirendi pont

Egyebek (rekreációs központ, szelektív hulladékgyűjtő konténerek)
Márai András képviselő felveti, hogy szükség lenne szabványméretű kézilabdapályát befogadó sportcsarnokra, mivel több korosztályos kézilabda-csapata van a városnak. Meg kellene keresni a lehetőséget sport-rekreáció központ sporttelepen való kiépítésére. El kellene gondolkodniuk a régi strandmedence felújításán. 
Horváth Erika pályázati referens kijelenti, hogy a top programban szerepeltetik az elképzelést, de az elkövetkező hét évben nem lesz rá forrás. A gazdasági programnak is része az említett fejlesztés, de a megvalósítására sok esélyt nem látnak. Kimondottan a termálfürdők kialakítása a támogatott. A strand helyreállítása nagyon sokuknak szívügye.
Németh Balázs polgármester hozzáteszi, hogy a fejlesztést önerőből nem tudják megvalósítani, a pályázati elképzeléseik között viszont szerepeltetik.

Légrádi Mária képviselő felveti, hogy a Szt. János utcai ABC bolt mögött már hónapok óta szét van törve az egyik szelektív hulladékgyűjtő konténer. Minden irányba fújja a szél a szemetet, amelynek az elszállíttatásáról már kétszer intézkedett. 
A piacnál, az MHSZ előtti három szelektív hulladékgyűjtő konténer állandóan telített, szeméttel körülvett, ezért vagy több szemétgyűjtő tárolóra lenne szükség, vagy a körülötte lévő takarítást kellene megoldani. A közmunkások a piacnak azon a részén már nem takarítanak.
Schaffer Tünde képviselő megjegyzi, hogy a mellette lévő porta nagyon gazos.
Németh Balázs polgármester kijelenti, hogy a vaskúti szolgáltató az illetékes, de megpróbálnak intézkedni.
Légrádi Mária képviselő szerint kisebb településeken nagyobb a rend, mint Bácsalmáson. Nehezményezi, hogy a közmunkások csak a belvárost tartják rendben, a város külső részeit nem.
Németh Balázs polgármester – több napirendi pont nem lévén – megköszöni a részételt, és az ülést 15 óra 13 perckor berekeszti.
K. m. f.


Németh Balázs
Patocskai Ibolya

polgármester
jegyző


Légrádi Mária
Turcsányi Csaba

képviselők, jegyzőkönyv-hitelesítők
1. melléklet a Bácsalmás Város Önkormányzatának Képviselő-testülete 9/2015. számú, 

2015. április 20-án megtartott nyílt ülésének jegyzőkönyvéhez
Melléklet a 83/2015. (IV. 20.) Bácsalmás v. öh. jelölésű határozathoz
FELTÉTELES

MEGBÍZÁSI  SZERZŐDÉS

MÓDOSÍTÁS
amely létrejött

egyrészről

Bácsalmás Város Önkormányzata (székhely: 6430 Bácsalmás, gr. Teleki József u. 4-8., törzskönyvi azonosító szám: 724320; adószám: 15724320-2-03, bankszámlaszám: OTP Bank 11732088-15336471-00000000) képviseli: Németh Balázs polgármester, mint Megbízó (a továbbiakban: Megbízó),

másrészről

INS Energia Kft. (cím: 5600 Békéscsaba, Töltés u. 33., cégjegyzékszám: 04-09-007143; adószám: 13770693-2-04; képviseli: Imrovicz András ügyvezető - nyilvántartási száma: TÉ/04-497-2008), mint Megbízott (a továbbiakban: Megbízott) között, 

az alulírott helyen és időpontban az alábbi feltételek szerint:
I. ELŐZMÉNYEK 

1. A szerződő felek rögzítik, hogy a Megbízó a KEOP-2014-5.5.0/K „Közvilágítás energiahatékony átalakítása” pályázati felhívásra „Bácsalmás közvilágítási hálózatának átalakítása” elnevezéssel támogatásra irányuló igényt nyújtott be, a pályázat megvalósítása érdekében.  
2. Tekintettel arra, hogy a programban Bácsalmás Város belterületén működő közvilágítási hálózat szabvány szerinti korszerűsítése és Ledes lámpatestekkel történő átalakítása valósul meg előzetes energetikai tanulmány alapján a Megbízó és a Megbízott – a beruházás megvalósítását követően az előzetes energetikai tanulmányban rögzített adatok valóságtartalmának ellenőrzésére, a pályázat mellékletét képező záró audit szakmai szolgáltatás elvégzésére illetve a záró audit nyilatkozat kiállítására – feltételes szerződést kötnek a jelen megbízási szerződés feltételei szerint.

II. SZERZŐDÉS TÁRGYA 

1. A Megbízó jelen szerződés aláírásával feltételesen – benyújtott KEOP-2014-5.5.0/K pályázat eredményességének függvényében - megbízza a Megbízottat, hogy a „Bácsalmás közvilágítási hálózatának átalakítása” elnevezésű,, az Európai Uniós társfinanszírozással megvalósuló projekt keretében Bácsalmás Város belterületén (megvalósítási helyszín: 6430 Bácsalmás belterület) található közvilágítási hálózat energiatakarékos átalakításának, Ledes lámpatesttel történő korszerűsítésével (auditálandó technológia) kapcsolatos beruházási tevékenység megvalósítását követően végezze el a záró auditálási feladatokat, véleményezze az előzetes energetikai tanulmányban rögzített, számszerűsített értékek valóságtartalmát, készítse el a pályázati projekt mellékletét képező záró auditálási jegyzőkönyvet és adja ki a záró auditálási nyilatkozatot.

2.
A Megbízó előírja, hogy a Megbízott a beruházás bonyolításakor a rendelkezésére bocsátott dokumentumok (energetikai tanulmány, kivitelezési tervek és egyéb műszaki dokumentációk) szerint, a projektmenedzsmenttel szorosan együttműködve járjon el.
3. Szerződő felek kijelentik, hogy jelen megbízási szerződés teljesítését feltételhez kötik. Jelen megbízási szerződés kizárólag csak akkor lép hatályba, ha a beruházás és ezáltal a kapcsolódó szolgáltatások finanszírozására Megbízó részéről a KEOP-2014-5.5.0/K pályázati rendszerre benyújtott pályázati támogatási kérelem – a támogatási összeggel megegyező mértékben – támogatásban részesült. Megbízó támogatási kérelmének elutasítása esetén jelen szerződés nem lép hatályba. Amennyiben a benyújtott kérelem részleges támogatásban részesül, akkor Felek egyeztetnek a műszaki tartalom módosításáról és az ezzel járó feladatok illetve megbízási díj összegének módosulásáról. Ezek megvitatását követően jelen szerződést módosítják.

III. MEGBÍZOTT FELADATAI, KÖTELEZETTSÉGEI 

1.
Jelen megbízási szerződés alapján a Megbízott az alábbi feladatokat látja el a kivitelezési folyamat megvalósulását követően:

a,
az előzetes energetikai tanulmányban számszerűsített adatok teljesülésére vonatkozó mérések és számítások lefolytatása,

b,
az előzetes energetikai tanulmányban rögzített megtérülésre, hatékonyságra vonatkozó adatok – számítás alapján történő – valóságtartalmának megállapítása, esetleges eltérés esetén magyarázat megadásával

c,
a pályázat mellékletét képező beruházás megvalósítását követő hatékonyságot bemutató audit műszaki melléklet kitöltése

d,
a záró auditálási folyamat értékelése

e,
a záró auditálási nyilatkozat kiállítása

2. Az 1. pontban meghatározott feladatok megkezdésének legkésőbbi időpontja: A munkavégzés befejezésének határideje: A szerződés időtartama várhatóan a két hónapot nem haladja meg. A jelen megbízási szerződés – pályázati támogatás elnyerése esetén – a II/1. pontban meghatározott feladat teljesítésére szól, annak elvégzésével megy teljesedésbe.

IV. DÍJAZÁS, ELSZÁMOLÁSI RENDSZER 

1. A Megbízott a megbízási díjon (díjakon) felül további díjazásra semmilyen jogcímen nem jogosult. A megbízási díj magában foglalja mindazon költségeket, amelyek a Megbízottnál a munkavégzés során felmerülnek.

2. A Megbízott a jelen szerződés II/1. pontjában meghatározott feladatokat az alábbi megbízási díj ellenében teljesíti: 

A beruházás során, a fentiekben írt feladatok maradéktalan teljesítése esetén a Megbízottat – 2014. augusztus 25-én beérkezett árajánlata alapján – nettó 250.000 Ft, azaz nettó kettőszázötvenezer forint+ 27 % ÁFA (ÁFA összege: 67. 500.- Ft, azaz hatvanhétezer-ötszáz forint = összesen 317.500 Ft – azaz háromszáztizenhétezerötszáz forint megbízási díj illeti meg.

A mérnöki szolgáltatás díjának tételezését és műszaki tartalmát a Megbízott jelen szerződés elválaszthatatlan mellékletét képező, 2014. augusztus 25.-én beérkezett árajánlata tartalmazza, melyre vonatkozóan a megbízási díj fix, rögzített díj.

Megbízó kijelenti, hogy a jelen szerződés teljesítéséhez szükséges pénzügyi fedezet rendelkezésére áll.
3. Megbízott tudomásul veszi, hogy a IV.2. pontban megbízási díj forrása a KEOP-2014-5.5.0/K kódszámú pályázati felhívásra benyújtott támogatott pályázat költségvetési táblázatában szereplő összeg.

4. Fizetési késedelem esetén a Megbízott jogosult a Ptk. 301/A. § (2) (régi Ptk beli szabály) bekezdése szerinti kamatnak megfelelő, késedelmesen megfizetett összegre vetített késedelmi kamatot érvényesíteni a Megbízóval szemben. A késedelem szabályai irányadók arra az esetre is, ha a Megbízó a teljesítésigazolás kiadásával jogos ok nélkül késlekedik, vagy azt megtagadja.

V. TELJESÍTÉSI HATÁRIDŐK, PÉNZÜGYI TELJESÍTÉSEK 

1. Jelen megbízási szerződés Megbízott részéről III./1 pontban meghatározott feladatok elvégzéséről elkészített dokumentumok egységes szerkezetben történő átadásával és Megbízó részéről történő elfogadásával teljesül.

2. Megbízott a megbízási szerződés II/1. pontjában meghatározott feladatok teljesítésével kapcsolatosan – a Megbízó részéről a szerződésben vállalt feladatok teljesítésére vonatkozóan kiállított és aláírt teljesítésigazolást követően – számlát állíthat ki, amelyet a Megbízó 30 munkanapos határidővel átutal, a Megbízott 10700165-43951404-51100005 számlájára.

3. Számla kibocsátására egy alkalommal, a szakmai szolgáltatás teljesítését igazoló teljesítésigazolás kiállítása után kerülhet sor. A kiállított számlán szereplő összegnek meg kell egyeznie a IV/2. pontban rögzített megbízási díjjal. Megbízott a tevékenység elvégzése közben semmilyen jogcímen további számla kiállítására nem jogosult.

4. Megbízott tudomásul veszi, hogy a kifizetett megbízási díjnak uniós támogatási tartalma van. A szerződés IV/2. pontjában meghatározott megbízási díj összegének fedezetéül a KEOP-2014-5.5.0/K számú pályázati felhívásra benyújtott eredményes pályázat alapján megkötött támogatási szerződés pénzügyi mellékletének (Projekt elszámolható költségeinek szöveges indoklása) fejezetéből a Projekt megvalósításához igénybevett szolgáltatások 52 sorában rögzített - igénybevett szolgáltatások költségei - 529 záró auditálási feladatok soron található támogatott összege szolgál.

VI. FELEK KÖTELESSÉGEI 

A Megbízó:

· A hatékony és eredményes szakmai szolgáltatás elvégzése érdekében kellő időben a Megbízott rendelkezésére bocsátja a szükséges dokumentációt, adatokat,

· Képviselője útján részt vesz a szükséges egyeztetéseken, feladat pontosításokon,

· A feladatok teljesítését követően a megbízási díjat haladéktalanul megfizeti.

A Megbízott:

· Szavatolja, hogy megfelel a jogszabályban előírt szakmai követelményeknek, mely szerint rendelkezik a Magyar Mérnöki Kamara névjegyzékében szereplő ENt-Sz (illetve jogutód szerinti) besorolással, vagy TÉ (épületek energetikai) tanúsítással – (energetikai tanúsító) és/vagy a Magyar Építész Kamara névjegyzékében szereplő SZÉSZ8 (illetve jogutód szerinti) besorolással, vagy TÉ jogosultsággal,

· Megbízott kijelenti, hogy minimum 50.000.000 Ft keretösszegű, a Pályázati Felhívásban meghatározott auditori tevékenységre vonatkozó szakmai felelősségbiztosítással rendelkezik, amelynek másolati példányát jelen Megbízási szerződés aláírásától (hatályba lépésétől) számított tizenöt munkanapon belül a Megbízott részére átad.

· A Megbízott a Projekt megvalósításáig a Megbízó kérésére 15 munkanapon belül igazolja, hogy szakmai felelősségbiztosításának díját az adott időszakra maradéktalanul megfizette és szakmai felelősségbiztosítása érvényes.

· Szakszerűen és gyorsan elvégzi a feladatokat, a tevékenységét a pályázati projekt szakszerű és határidőben történő teljesítése érdekében fejti ki,

· Megbízott büntetőjogi felelőssége tudatában nyilatkozik, hogy az audithoz szükséges valamennyi jogosultsággal rendelkezik.

· Megbízott tudomásul veszi, hogy amennyiben a szerződésszegés kapcsán megállapítható a felelőssége, a Támogató jogosult kamarai etikai eljárást indítani ellene.

VII. KAPCSOLATTARTÁS
1. A szerződő felek megállapodnak abban, hogy a jelen megállapodásban foglaltak maradéktalan megvalósítása érdekében szükség szerint folyamatosan egyeztetnek, együttműködnek. 

2. Ennek megfelelően időben tájékoztatják egymást minden olyan kérdésről (tényről, adatról, körülményről), amely a szerződés teljesítésére kihatással lehet.

3. Felek a szerződés ideje alatt folyamatosan biztosítják a felelős képviselők közreműködését a szerződéssel kapcsolatos kérdésekben. 

4. Szerződő felek a szerződés teljesítéséhez szükséges valamennyi információt kölcsönösen egymás rendelkezésére bocsátják. Amennyiben az átadott információk szerződéses kötelezettségeik teljesítéséhez nem elegendők, felek jogosultak további információt kérni egymástól.

Megbízó részéről kapcsolattartásra kijelölt személy:

Név: 
Száhl Imre pályázati referens

Telefon:
06-30/466-2513
Fax:

79 / 541-210

E-mail:
szahli@freemail.hu
Megbízott részéről kapcsolattartásra kijelölt személy: 

Név:

Jablonkai László
Telefon: 
20/585-0060

E-mail: 
info@hungarosun.hu

VIII. EGYÉB RENDELKEZÉSEK 

1.
A jelen megbízási szerződés a KEOP-2014-5.5.0/K pályázati rendszerre Megbízó által benyújtott pályázat támogatását követően, a kivitelezési munkálatok befejezésekor lép hatályba.

2.
A Megvalósítási Dokumentáció benyújtását követően jelen szerződés módosítása csak a Támogató jóváhagyását követően lehetséges.

3.
A szerződő felek rögzítik, hogy amennyiben bármilyen körülményről tudomást szereznek, mely jelen szerződésben rögzített, illetve azzal összefüggő feladatokat bármilyen mértékben befolyásolják, azt haladéktalanul kötelesek a másik féllel közölni.

4.
A jelen szerződésben meghatározottak vonatkozásában üzleti titoknak minősül a felek gazdasági, üzleti tevékenységéhez kapcsolódó minden olyan tény, információ, megoldás, vagy adat, melynek titokban maradásához a másik félnek méltányolható érdeke fűződik. Szerződő feleket a jogviszony bármely okból történő megszűnése esetén a jogviszony megszűnése esetén is terheli a titoktartási kötelezettség.

5.
Egyéb nem szabályozott kérdésekben a PTK. idevonatkozó jogszabályai az irányadóak.

6.
Jelen szerződésből adódó vitás kérdéseket a felek elsősorban tárgyalásos úton kívánják rendezni, ennek eredménytelensége esetén kizárólag a Bajai Városi Bíróság illetékességét kötik ki.

Fenti szerződést a szerződő felek átolvasták és értelmezés után, mint akaratukkal mindenben megegyezőt a mai napon jóváhagyólag aláírták.

Jelen szerződés 4 eredeti példányban készült és az aláírása napján lép hatályba.
Bácsalmás, 2015. április 20.

	Németh Balázs

Megbízó


	     Imrovicz András
                          Megbízott


2. melléklet a Bácsalmás Város Önkormányzatának Képviselő-testülete 9/2015. számú, 

2015. április 20-án megtartott nyílt ülésének jegyzőkönyvéhez
Melléklet a 84/2015. (IV. 20.) Bácsalmás v. öh. jelölésű határozathoz
Vállalkozási szerződés
Az ÁROP-1.A.3-2014-2014-0090  azonosító számú, „"Adjunk esélyt mindenkinek!" - Esélyteremtő programterv készítése a bácsalmási járásban” című projekt szakmai megvalósításához kapcsolódó tanácsadás megrendelése.
amely létrejött egyrészről 

Megrendelő: 



Bácsalmás Város Önkormányzata
Székhely: 



6430 Bácsalmás, Gróf Teleki József utca 4-8.
Adószám: 



15724320-2-03
Azonosító szám: 


724320
Pénzforgalmi számlaszáma: 

11732088-15336471-10010031
Képviseli:



Németh Balázs, polgármester
mint megrendelő (a továbbiakban: Megrendelő)

másrészről

Vállalkozó: 





Székhely:





Adószám: 





Pénzforgalmi számlaszáma: 


Cégjegyzékszám: 



Képviselő neve: 



mint vállalkozó (a továbbiakban: „Vállalkozó”),

továbbiakban együttesen, mint Felek között az alábbi feltételekkel az alulírott helyen és időben. 

I. 
ELŐZMÉNYEK

Megrendelő számú az ÁROP-1.A.3-2014-2014-0090azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” című projekt szakmai megvalósításához kapcsolódó tanácsadás megrendelése tárgyában beszerzési eljárást folytatott le, amelynek eredményeként a Vállalkozó ajánlatát hirdette nyertesnek.
II. 
A szerződés tárgya

2.1
A Megrendelő megrendeli, a Vállalkozó pedig elvállalja az ÁROP-1.A.5-2013-2013-0105 azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” című projekt szakmai megvalósításához kapcsolódó tanácsadás ellátását a jelen szerződésben és annak mellékleteiben foglaltak szerint.   

III.
A felek jogai és kötelezettségei

3.1.
Vállalkozó főkötelezettsége

A Vállalkozó által a jelen szerződés alapján teljesítendő feladatok részletes leírását a szerződés alapjául szolgáló beszerzési eljárás felhívása, valamint a Vállalkozó ajánlata tartalmazza, amely dokumentumok a szerződés elválaszthatatlan mellékletét képezik. 

3.2.
Teljesítési határidő:  
A Vállalkozó köteles a szerződésnek tárgyát képező tanácsadási feladatokat legkésőbb …………………………………………………… napjáig hiánytalanul teljesíteni.

3.3.
Vállalkozó egyéb kötelezettségei

a) Vállalkozó szerződéses kötelezettségeit a jelen szerződés, annak mellékletei, az ajánlattételi felhívás és dokumentáció, valamint a beszerzési eljárás során keletkezett egyéb dokumentumok tartalma szerint köteles teljesíteni a Megrendelő érdekében a Megrendelő utasításai szerint, a hatályos jogszabályokkal és szakmai-etikai előírásokkal összhangban.

b) Vállalkozó köteles a Megrendelő figyelmét felhívni annak célszerűtlen, szakszerűtlen vagy jogszerűtlen utasításaira. Amennyiben a Megrendelő célszerűtlen vagy szakszerűtlen utasítását a figyelmeztetés ellenére fenntartja, azt a Vállalkozó a Megrendelő kizárólagos kockázatára teljesítenie kell.

c) Vállalkozó a felelősségi körében köteles a Megrendelő kérésére minden olyan dokumentumot előkészíteni és a Megrendelőnek átadni, amelyek a támogatás lehívásához szükségesek, illetve amely dokumentum benyújtását a Közreműködő Szervezet, vagy az Irányító Hatóság a projekt zárásáig illetve a fenntartási időszak végéig előírja. 

d) Vállalkozó és az általa igénybevett valamennyi teljesítési segéd a projekttel kapcsolatos minden dokumentumot köteles elkülönítetten nyilvántartani, és legalább a szerződés Megrendelő által igazolt teljesítésétől számított 10 évig megőrizni oly módon, hogy azzal biztosítsa a későbbi ellenőrzés lehetőségét. 

3.4.
Megrendelő kötelezettségei

a) Vállalkozó szerződésszerű teljesítése esetén a Megrendelő díj fizetésére köteles. A díj nagyságáról és megfizetésének feltételeiről a szerződés IV. pontja rendelkezik. 

b) Megrendelő – az általa a nyilatkozattételre a jelen szerződésben meghatározott szervezet, illetve személy útján – a képzési dokumentumok átadását követően a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől, vagy az erről szóló írásbeli értesítés kézhezvételétől számított tizenöt napon belül írásban nyilatkozik.

c) A teljesítés elismeréséről, illetve megtagadásáról a Megrendelő nevében nyilatkozattételre jogosult:

Személy:


Németh Balázs, polgármester
Képviselt szervezet:
Bácsalmás Város Önkormányzata
Cím:


6430 Bácsalmás, Gróf Teleki József utca 4-8.
Telefonszám:

+36 79 541 455
Fax:


+36 79 541 470
E-mail:


polgarmester@bacsalmas.hu
d) Megrendelő köteles mindazon tényt, információt vagy dokumentumot megfelelő időben a Vállalkozó rendelkezésére bocsátani, mely a jelen szerződés teljesítéséhez szükséges. 

3.5.
Együttműködési kötelezettség

a)
Feleket a jelen szerződés fennállása alatt, különösen a tájékoztatás terén, egymás irányában fokozott együttműködési kötelezettség terheli. Vállalkozó részéről a Megrendelővel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, konzultációkat, a Megrendelő ez irányú kérése hiányában is.  

b)
Felek kötelesek egymást haladéktalanul tájékoztatni minden olyan körülményről, mely a szerződés teljesítését érinti, különösen azokról, melyek a szerződés határidőben történő teljesítését akadályozhatják vagy veszélyeztethetik. Felek az értesítés elmulasztásából vagy késedelmes teljesítéséből eredő kárért teljes felelősséggel tartoznak.

IV. 
A VÁLLALKOZÁSI díj és annak megfizetése

4.1. Vállalkozó a jelen szerződésben megjelölt kötelezettségei teljes körű és határidőben történő teljesítéséért mindösszesen …………………,- HUF + ÁFA vállalkozási díjra jogosult.

4.2. A vállalkozási díj magában foglalja a feladatok ellátásával összefüggő valamennyi költséget, járulékot és díjat (ideértve többek között a szerződés teljesítése során létrehozott mű(vek) felhasználási díját is), továbbá a Vállalkozó rendelkezésre állásának díj- és költségelemekből álló ellenértékét. Vállalkozó kijelenti és szavatol azért, hogy a díj a jelen szerződés szerinti feladatok kiváló minőségben és teljes körűen való megvalósítására megfelelő fedezetet biztosít.

4.3. A vállalkozó, a vállalkozási díj 50%-ának megfelelő összegére vonatkozóan részszámla kiállítására jogosult, a szerződés mellékletét képező Feladatok ütemezése című dokumentum szerinti, ………………………………………… ütemezett valamennyi feladatának teljesítését követően. A részszámla fizetése szállítói finanszírozással történik.
A 4.1. pontban meghatározott vállalkozási díj fennmaradó hányadára vonatkozóan a Vállalkozó a szerződés szerinti kötelezettségének maradéktalan teljesítését követően jogosult végszámla benyújtására. A végszámla rendezése szállítói finanszírozási módban történik.
4.4. A kifizetés és a számla pénzneme: HUF 

4.5. A szerződés az ÁROP-1.A.3-2014-2014-0090 azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” projekt keretében európai uniós támogatásból kerül finanszírozásra. A támogatás intenzitása 100,00 %.
4.6. A vállalkozási díj megfizetésére a szállítói kifizetés során a kifizetésre köteles szervezet által – a Kbt. 130. § (4) bekezdésére figyelemmel alkalmazott – a Polgári Törvénykönyvről szóló törvényben foglaltak szerint, 30 napos határidővel, átutalással kerül sor .
4.7. A Vállalkozó legfeljebb a szerződés elszámolható összegének 30 %-ának megfelelő mértékben a Megrendelő részére megküldött előleg-bekérő dokumentum, valamint az előlegszámla alapján, előleg kifizetését kérheti. Az előleg-bekérő dokumentumnak minimum az alábbi adatokat kell tartalmaznia: Vállalkozó neve, címe, bankszámlaszáma, az előleg nagysága (összege). Az előleg visszafizetésére a végszámlába történő beszámítással kerül sor. 

4.8. A kifizetés az adózás rendjéről szóló 2003. évi XCII. törvény (Art.) 36/A. § hatálya alá tartozik. 

4.9. A kifizetés késedelmes teljesítése esetén a Vállalkozónak jogában áll a szerint késedelmi kamatot felszámítani.

4.10. Felek rögzítik, hogy Megrendelő a szerződés pénzügyi teljesítését Európai Unió által biztosított forrás terhére valósítja meg, ezért a teljesítés ellenőrzésére jogosultak a következő szervezetek: Európai Támogatásokat Auditáló Főigazgatóság, a Magyar Államkincstár, az Állami Számvevőszék, az Európai Bizottság illetékes szervezetei, az Európai Számvevőszék és az Európai Csalásellenes Hivatal.

V.
SZERZŐDÉST BIZTOSÍTÓ MELLÉKKÖTELEZETTSÉGEK

5.1. Amennyiben a Vállalkozó – olyan okból, amelyért felelős – késedelmesen teljesít, úgy a Megrendelő késedelmi kötbérre jogosult. A késedelmi kötbér mértéke az eredménytelenül eltelt 3.2. pontban meghatározott végteljesítési határidőtől számítva a teljes nettó vállalkozási díj 0,2 %-a minden késedelemmel érintett naptári nap után, de maximum a teljes nettó vállalkozási díj 5 %-a.  

Kötbért a jogosult akkor is követelheti, ha kára nem merült fel. Megrendelő érvényesítheti a kötbért meghaladó kárát, és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette. A késedelem esetére kikötött kötbér megfizetése nem mentesít a teljesítés alól.

A Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

VI.
A szerződés megszüntetése

6.1
A Megrendelő és a Vállalkozó a másik fél súlyos szerződésszegése esetén jogosult a jelen szerződést azonnali hatállyal felmondani.

6.2
A Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 6.2 pont szerinti ügyletekről a Megrendelőt haladéktalanul értesíti.

6.3
Megrendelő jogosult és egyben köteles a szerződést felmondani, ha a Vállalkozó ellen a szerződéskötést követően csőd-, felszámolási, végelszámolási, hivatalból törlési, illetve egyéb, a megszüntetésére irányuló eljárás indul.
6.4

A szerződő felek megállapodnak, hogy amennyiben a Vállalkozó bármely szerződéses kötelezettségének a jelen szerződés szerinti határidőben történő teljesítésével 20 napot meghaladóan késedelembe esik, a Megrendelő az érdekmúlás bizonyításának kötelezettsége nélkül jogosult a szerződéstől elállni.

VII.
Titoktartás

7.1.
Amennyiben a jelen szerződés eltérően nem rendelkezik, a felek titoktartási kötelezettséggel tartoznak a szerződéssel kapcsolatban tudomásukra jutott valamennyi információ, megoldás, adat és dokumentum vonatkozásában a szerződés időtartama alatt és annak teljesítése után. Amennyiben a másik fél nem adja előzetes írásbeli hozzájárulását – jogszabályban előírt kötelezettség kivételével – a felek nem közölhetnek a szerződéssel kapcsolatos, a fentiek szerinti információt harmadik személlyel, illetve nem hozhatják azokat nyilvánosságra. Vállalkozó a szerződés keretein kívül nem használhatja fel a szerződés teljesítése céljából készített Megrendelő specifikus anyagokat. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, és alvállalkozóik részére.

VIII.
A szerződés hatálybalépése

8.1.
A jelen szerződés az aláírása napján lép hatályba. 

IX. 
szellemi ALKOTÁSOKKAL KAPCSOLATOS jogok

A teljesítés során keletkező, szerzői jogi védelem alá eső alkotáso(ko)n a Megrendelő területi korlátozás nélküli, harmadik személynek átadható felhasználási jogot szerez a vállalkozási díj hiánytalan megfizetésével. A szerződés alapján a Megrendelő jogot szerez az alkotás(ok) átdolgozására is.

X.
A viták rendezése; irányadó jog

10.1.
Felek megállapodnak abban, hogy a jelen szerződés alapján felmerülő vitákat elsődlegesen egyeztetés útján kísérlik meg rendezni. Ha az egyeztetés nem vezet eredményre, a Felek a jelen szerződéssel kapcsolatban esetlegesen felmerülő viták rendezése céljából a hatáskörrel és illetékességgel rendelkező bírósághoz fordulnak.

10.2.
A szerződésre nézve a magyar jog irányadó.

XI.
Vegyes rendelkezések

11.1.
A feleknek a szerződés szerint egymáshoz intézendő közléseiket az alábbi személyek részére, az alábbi címre kell eljuttatniuk:

A Vállalkozó részére:


Szervezet:



Címzett:



Cím:



Telefonszám:


Fax:



E-mail:



A Megrendelő részére:



Szervezet:

Bácsalmás Város Önkormányzata
Címzett:

Németh Balázs, polgármester
Cím:


6430 Bácsalmás, Gróf Teleki József utca 4-8.
Telefonszám:

+36 79 541 455
Fax:


+36 79 541 470
E-mail:


polgarmester@bacsalmas.hu
Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.

11.2.
Felek szabályszerű írásbeli közlésnek tekintik a faxon és e-mailen elküldött írásbeli üzeneteket is. Kétség esetén mind levél, mind fax, mind pedig e-mail esetében a küldő felet terheli annak a bizonyítása, hogy a másik fél részére az üzenetet megküldte. Az üzenet megküldése bizonyítható ajánlott postai küldemény esetén feladóvevénnyel, faxüzenet esetén hiba és megszakításmentes adást bizonyító fax-igazoló szelvénnyel, e-mail esetén pedig a másik fél levelesládájába érkezést igazoló üzenettel. Mindkét fél maga felel azért, hogy elektronikus kommunikációs rendszerei védelmére szolgáló megoldásai megfelelőek, valamint az adatintegritás védelméhez szükséges eljárásokat – ideértve a vírusellenőrzést is – elvégzi.

11.3.
Amennyiben a jelen szerződés valamely rendelkezése vagy annak egy része érvénytelennek bizonyul, akkor az ilyen érvénytelenség nem érintheti a jelen szerződés többi rendelkezését vagy a rendelkezés többi részét.

11.4.
A szerződés fejezetcímei és címei csak a könnyebb eligazodást szolgálják; a szerződés értelmezésénél figyelmen kívül hagyandók. 

11.5.
Amennyiben a jelen szerződés eltérően nem rendelkezik, nap alatt naptári nap értendő.

XI.
záró rendelkezések

Jelen szerződés hat eredeti példányban készült, melyből négy eredeti példány a Megrendelőt, két eredeti példány a Vállalkozót illeti. Felek szerződésben foglaltakat megértették, mint akaratukkal mindenben megegyezőt az alulírott helyen és időben aláírják.

Bácsalmás, 2015. …………………………………

	Megrendelő részéről:

Németh Balázs
polgármester

Bácsalmás, 
	Vállalkozó részéről:

ügyvezető
Bácsalmás,


Mellékletek:

1. sz. melléklet:
2. sz. melléklet:
